පියයුරු පිළිකා පිළිබඳ දැනුවත් කිරීමේ ජාත්‍යන්තර මාසය හෙටින් (01) ආරම්භ කෙරේ.පියයුරු පිළිකා වළක්වා ගැනීම සඳහා ජනතාව දැනුවත් කිරීමේ වැඩසටහන් ක්‍රියාත්මක කිරීමට අවශ්‍ය උපදෙස් සහිත චක්‍රලේඛයක් රට පුරා සියලුම පළාත් හා ප්‍රාදේශීය සෞඛ්‍ය කාර්ය මණ්ඩල වෙත යැවීමට සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය පාලිත මහීපාල මහතා පියවර ගෙන ඇත.පියයුරු පිළිකා කලින් හඳුනා ගැනීමෙන් එය සුවපත් කර ගත හැකි අතර ඒ සම්බන්ධයෙන් මෙරට කාන්තාවන්ගේ දැනුම මඳකම පියයුරු පිළිකා රෝගීන් වැඩිපුර වාර්තා වීමට හේතු වන බව සෞඛ්‍ය අමාත්‍යාංශය පවසයි.මෙරට බහුලතම පිළිකාව පියයුරු පිළිකාව වන බවත් වාර්ෂිකව අලුතින් රෝගීන් 2500දෙනකු වාර්තා වන බවත් අමාත්‍යාංශය පවසයි.